**JEGYZŐKÖNYV**

Választmányi ülés 2017. március 30. 13:00

1024 Budapest, Kitaibel Pál u. 1. (Országos Meteorológiai Szolgálat, Díszterem)

A 13:00 órától kezdődő Választmányi ülésen megjelent tagok száma (14 fő) elérte a teljes tagság 50%+1 főnek megfelelő arányát, így az ülés határozatképesnek minősült.

Az ülésen a tagok egyhangúan elfogadták levezető elnöknek Dunkel Zoltán dr.t, jegyzőkönyv vezetőnek Fejes Edinát, jegyzőkönyv-hitelesítő személyeknek dr. Lakatos Mónikát és dr. Szépszó Gabriellát.

**Napirendi Pontok**

1. Megnyitó, résztvevők köszöntése, napirend elfogadása

2. Az MMT szakmai díjainak odaítélése a bizottságok javaslata alapján

(Steiner Lajos Emlékérem, Hegyfoky Kabos Emlékérem, Berényi Dénes Emlékdíj,

Szakirodalmi Nívódíj, Róna Alapítvány kamatai)

3.Beszámoló az MMT 2016-os szakmai munkájáról

4. Beszámoló az MMT IFMS-sel kapcsolatos tevékenységéről

5. Beszámoló a FÖCIK soros elnöki tisztségével kapcsolatos tevékenységekről

6. A májusi Közgyűlés előkészítése (időpont, napirend megvitatása)

7. Tagfelvétel

8. Egyebek

9. Zárszó

1. **Megnyitó, résztvevők köszöntése, napirend elfogadása**

Dunkel Zoltán dr. elnök megnyitotta az ülést és köszöntötte a résztvevőket, megállapította, hogy határozatképes a Választmány. Javaslatként felmerült, hogy a legközelebbi Választmányi ülésen legyen szendvics, üdítő a délidő miatt, Dunkel Zoltán dr. elnök támogatta a javaslatot.

Weidinger Tamást a Felügyelő Bizottság elnökét Leelőssy Ádám képviselte a mai ülésen.

A Választmány a napirendi pontokat egyöntetűen elfogadta.

1. **Az MMT szakmai díjainak odaítélése a bizottságok javaslata alapján**

Dunkel Zoltán dr. felkérte Ihász Istvánt, hogy terjessze elő a Steiner Lajos Emlékérem jelöltjét.

A bizottság javaslata alapán Anda Angélát jelölik, melyben a bizottságon belül egyetértés volt.

A Választmány a jelölt személyét egy tartózkodással, többségben elfogadta.

Dunkel Zoltán dr. felkérte Leelőssy Ádámot, hogy terjessze elő a Hegyfoky Kabos Emlékérem jelöltjét. A bizottság javaslata alapán Unger Jánost jelölik.

A jelölt személyét egyöntetűen elfogadta a Választmány.

Dunkel Zoltán dr. felkérte Leelőssy Ádámot, hogy terjessze elő a Berényi Dénes Emlékdíj jelöltjét. A bizottság javaslata alapján Neményi Miklóst jelölik.

Tarr Károly megjegyezte, hogy két jelölt volt, de végül Neményi Miklós mellett döntöttek.

 Két fő tartózkodása mellett a Választmány elfogadta a jelölt személyét.

Németh Ákos az alapszabályból idézett az emlékdíj odaítélés módjáról.

Dunkel Zoltán dr. felkérte Leelőssy Ádámot terjessze elő a Szakirodalmi Nívódíj jelöltjét. A bizottság javaslata alapán dr. Bozó László és dr. Mészáros Ernő kapja a díjat „A Légtüneménytantól a káosz elméletig” c könyvükért.

 A jelölt személyét egyöntetűen elfogadta a Választmány.

Dunkel Zoltán dr. megjegyezte, hogy a tavalyi második helyezett került idén az első helyre.

Dunkel Zoltán dr. felkérte Darányi Mariannt terjessze elő a Róna Zsigmond Ifjúsági Díj jelöltjét.

A bizottság Róna Zsigmond Ifjúsági Díjra jelölte Sarkadi Noémit (konzulense Geresdi István).

A jelölt személyét egyöntetűen elfogadta a Választmány.

1. **Beszámoló az MMT 2016-os szakmai munkájáról**

Dunkel Zoltán dr. felkérte Németh Ákost, terjessze elő az MMT 2016 évi munkájáról szóló beszámolót. A beszámolót illetően nem volt hozzászólás, kérdés; egyöntetűen elfogadta a Választmány.

1. **Beszámoló az MMT IFMS-sel kapcsolatos tevékenységéről**

Dunkel Zoltán dr. az alábbi főbb pontokat érintette az IFMS-el kapcsolatos tevékenységről

* + 35-40 tag, a világon lévő meteorológiai társaságok szervezete
	+ 2018-ban hazánkban lenne az ülés
	+ van honlapja a szervezetnek
	+ az alapokmány hamarosan kész, mely tartalmazza a szervezeti és működési szabályzatot
	+ fontos kérdés melyik tag mennyi pénzt áldoz erre a célra
	+ a legaktívabb tag a Brit Meteorológia Társaság
	+ amikor majd hazánkban üléseznek – egy másfélnapos rendezvényt; kb 40 fő jelent.
1. **Beszámoló a FÖCIK soros elnöki tisztségével kapcsolatos tevékenységekről**

A FÖCIK 10 szervezetet foglal magában, melynek soros elnöke Dunkel Zoltán dr.. Ez év április első felében tartják ülésüket, melynek a helyszíne az Országos Meteorológiai Szolgálat. Téma többek között a Föld Napja és a Földtudományos Forgatag rendezvények.

1. **A májusi Közgyűlés előkészítése (időpont, napirend megvitatása)**

A Közgyűlés napja 2017. május 18., kezdete 14 óra.

Az előadó személyére Lakatos Mónika a Steiner Lajos Emlékéremre jelölt Anda Angélát javasolja. Tarr Károly is támogatja az előadó személyét és megjegyezte, ha Anda Angéla nem tudja vállalni, akkor kérjük fel a Berényi Lajos Emlékdíj jelöltjét.

A javaslatot a Választmány támogatta.

1. **Tagfelvétel**

Németh Ákos ismertette az MMT tagjelöltjeit.

Tagjelöltek – Tóth József Barnabás, Kordás Nóra, Dancs Róbert, Dr. Fojovics András

 Kovács Attila Viktor, Erdődiné Molnár Zsófia

A Választmány egyöntetűen elfogadta az új tagjelölteket.

1. **Egyebek**
* A nyíregyházi területi képviselet március 23-án a Meteorológiai Világnap alkalmából ünnepi ülést tartott, ahol új titkárt választottak – Tóth József Barnabás személyében.
* EMS – konferencia 2018. szeptember, Budapesten lesz.
	+ - 2017. szeptemberben pedig Dublinban tartják, ahova az OMSZ és az MMT vezetése is hivatalos. Javaslattal élhetünk, hogy mi legyen a szlogen 2018-ban. Lakatos Mónika kérte, hogy a PANNEX (Kárpát-medencei együttműködés) külön szekciót kapjon a programban.
* A 2018-as MMT Vándorgyűlés helyszínére tett javasalatok:
	+ Budapest, Mosonmagyaróvár, Veszprém, Szombathely, Gödöllő, Ógyalla.
	+ Kovács László vállalta, hogy a veszprémi (Pápa) lehetőségnek utána néz.
	+ Radics Kornélia felvetette a soproni egyetemen a vándorgyűlés lehetőségét és megjegyezte, hogy a külföldi rendezvény esetén a költségek jelentősen nőnek, ezért kevesebb lesz valószínűleg a résztvevő.
1. **ZÁRSZÓ**

Dunkel Zoltán dr. a Választmányi ülést bezárta és megköszönte a részvételt.

Budapest, 2017. május 2.

|  |  |  |
| --- | --- | --- |
|  |  |  |
| Dunkel Zoltán dr.elnök |  | Fejes Edinajegyzőkönyvvezető |
|  |  |  |
| dr. Lakatos Mónikajegyzőkönyv-hitelesítő |  | dr. Szépszó Gabriellajegyzőkönyv-hitelesítő |